סיומה ברעם

סיומה ברעם (גם: ברם; 1919 – 26 ביולי 1980) היה צייר ישראלי. התגורר עם אשתו, הציירת בלה בריזל, באי פורמנטרה (Formentera) שבספרד.

ביוגרפיה
נולד בקישינב בשם סיומה בוברמן. בשנת 1939 עלה לארץ ישראל. למד ציור בסטודיה אצל אהרון אבני וכן פיסול אצל משה שטרנשוס. נישא לציירת בלה בריזל, אותה הכיר ב"סטודיה". בשנות ה-50 שהו השניים בפריז והוא למד שם ציור פרסקו. לאחר מכן היגרו השניים לאי הספרדי פורמנטרה והם התגוררו בו עד מותם.

ברעם נודע בסדרת ציוריו על ירושלים. הציג בתערוכות יחיד ובתערוכות קבוצתיות בגלריות בלונדון, פריז, טוקיו, לוזאן, טוקיו, תל אביב וירושלים.

נפטר בשנת 1980 בפורמנטרה. הורשה להיקבר בקבורה יהודית באי פיטיוסס (Pitiuses), לראשונה מזה חמש מאות שנה. כעבור זמן הועלה ארונו לישראל והוא נקבר בהר הזיתים.

לאחר מותו ומות אשתו הוקמה על שמם גלריה ברעם-בריזל. כמו כן נוסדה "קרן עידוד היצירה לאמן צעיר על שם בלה בריזל וסיומה ברם".

לקריאה נוספת
 סיומה ברעם: על האמנות של סיומה ברעם, מרים אור. צילומים: ישראל צפריר. הוצאת הקרן להנצחת סיומה ברעם ובלה בריזל, 1986

קישורים חיצוניים

 אתר גלריה ברעם-בריזל

אנשי העלייה החמישית
ציירים יהודים
ציירים ישראלים
ישראלים שהיגרו לספרד
יהודים מבסרביה
אישים שהועלו לקבורה בשנית בארץ ישראל
יהודים הקבורים בהר הזיתים: חלקת קהילת ירושלים
ישראלים שנולדו ב-1919
ישראלים שנפטרו ב-1980